text: Jagtcenter hædret for mod til at tænke nyt og stort
  13 januar 2015 kl. 06.53
  Østjysk Våbenhandel blev på Hedensted Kommunes nytårskur for erhvervslivet hædret som den virksomhed i Hedensted Kommune, der i 2014 har været bedst til at sætte Hedensted på landkortet ved at skabe et internationalt kendt jagtcenter på 5.000 kvadratmeter.
  Væksten har Østjysk Våbenhandel bl.a. opnået ved at lave en kombination af webshop og fysisk butik, ved at lave indkøbssammenslutninger, der giver mulighed for at handle med våbenfabrikkerne og ved at insistere på, at det at handle hos Østjysk Våbenhandel skal være en oplevelse i sig selv. 
  Modet til at tænkte stort og viljen til at kæmpe for sine drømme har resulteret i det 5.000 km2 nye jagtcenter ud til E45 og en position som Europas største jagt- og våbenhandel. Virksomheden har 28 ansatte.
  